Legal Document

Category: 1260

Text:
19. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 293 της 16/21 Ιουν. 1988 (ΦΕΚ Α΄ 136) Μετατροπή των Τεχνικών και Επαγγελματικών Σχολών του Εθνικού Ιδρύματος Αποκατάστασης Αναπήρων (Ε.Ι.Α.Α.). Έχοντας υπόψη: 1.Τις διατάξεις των άρθρ. 32, παρ. 5 και 6, 33 παρ. 2 και 86 του νομ. 1566/1985 (ΦΕΚ 167). 2.Την 2389/13.2.87 κοινή απόφαση του Πρωθυπουργού και του Υπουργού Οικονομικών  (ΦΕΚ 81/87). 3.Τη γνώμη του Διοικητικού Συμβουλίου του Ε.Ι.Α.Α. που διατυπώθηκε στο πρακτικό της 5ης/ 20/17.3.87 Συνεδρίασης. 4.Την αριθ. 160/2.3.1988 γνωμοδότηση του Συμβουλίου της Επικρατείας, μετά από πρόταση των Υπουργών Υγείας, Πρόνοιας και Κοινωνικών Ασφαλίσεων και Εθνικής Παιδείας και Θρησκευμάτων, αποφασίζουμε: Μορφή και Σκοπός Άρθρ.1.-1.Οι υπάρχουσες Ημερήσιες Κατώτερες Τεχνικές και Επαγγελματικές Σχολές του Ε.Ι.Α.Α., μετατρέπονται σε Τεχνικές-Επαγγελματικές Σχολές Ειδικής Αγωγής (Τ.Ε.Σ.Ε.Α) δευτεροβάθμιας εκπαίδευσης. 2.Οι Τ.Ε.Σ.Ε.Α. υπάγονται διοικητικά στο Ε.Ι.Α.Α. Στις Συνεδριάσεις του Δ.Σ. παρίσταται ο Δ/ντής των Σχολών, άνευ ψήφου, όταν υπάρχουν θέματα που αφορούν τις Σχολές, τα οποία εισηγείται σ’ αυτό.  3.Οι Τεχνικές και Επαγγελματικές Σχολές Ειδικής Αγωγής είναι Σχολές που προσφέρουν Τεχνική και Επαγγελματική εκπαίδευση σε άτομα με ειδικές ανάγκες. 4.α)Η διαγνωστική εξέταση και η διαπίστωση του είδους και του βαθμού της Ειδικής ανάγκης των ατόμων με ειδικές ανάγκες γίνεται σύμφωνα με τις διατάξεις του άρθρ. 33 του Νόμ. 1566/1985. β)Δικαίωμα φοίτησης στις Τ.Ε.Σ.Ε.Α. του Ε.Ι.Α.Α. έχουν τα άτομα με κινητικές διαταραχές και με μεσογειακή αναιμία. Στάθμη Εκπαίδευσης Άρθρ.9.-Στο εκπαιδευτικό προσωπικό των Τ.Ε.Σ.Ε.Α. του Ε.Ι.Α.Α. εφαρμόζονται οι διατάξεις των παρ. 8 και 9 του άρθρ. 13, των παρ. 1, 2, 8, 13, 16, 18 και 19 του άρθρ. 14 του Νόμ. 1566/85 καθώς και το εδάφ. ε΄ της παρ. 9 τους άρθρ. 9, σε ότι αφορά τις αργίες και διακοπές του παραπάνω νόμου. Μεταβατικές διατάξεις Άρθρ.10.-1.Οι κατώτερες Τεχνικές και Επαγγελματικές Σχολές που λειτουργούν στο Ε.Ι.Α.Α. εξακολουθούν να λειτουργούν μέχρι την αποφοίτηση των φοιτούντων σ’ αυτές μαθητών. 2.Μαθητές που απορρίπτονται στις παραπάνω Σχολές μπορούν να γραφούν σε ειδικά τμήματα που θα λειτουργούν τουλάχιστον με 5 μαθητές. Το μέτρο αυτό θα ισχύει για μία διετία. Όσοι μαθητές δεν ολοκληρώσουν τις σπουδές τους μέσα στη διετία αυτή, μπορούν να εγγραφούν σε τμήματα κατάρτισης που λειτουργούν στο Ε.Ι.Α.Α. 3.Το εκπαιδευτικό προσωπικό των θεωρητικών μαθημάτων και εργαστηριακών ασκήσεων αντίστοιχης ειδικότητας των Τ.Ε.Σ. του Ε.Ι.Α.Α. που εργάζεται με οποιαδήποτε σχέση εργασίας, εντάσσεται στις Τ.Ε.Σ.Ε.Α. του Ε.Ι.Α.Α. και διέπεται από τις διατάξεις του Π.Δ/τος αυτού. Το υπόλοιπο εκπαιδευτικό προσωπικό των εργαστηριακών ασκήσεων των Τ.Ε.Σ. και των Τμημάτων που λειτουργούν σήμερα στο Ε.Ι.Α.Α. για το οποίο δεν υπάρχει αντίστοιχη ειδικότητα με την ειδικότητά τους, στις υπό ίδρυση με το Π.Δ/γμα αυτό Τ.Ε.Σ.Ε.Α. του Ε.Ι.Α.Α., εξακολουθεί να εργάζεται με την ίδια σχέση και όρους εργασίας που εργάζεται μέχρι σήμερα στα αντίστοιχα με την ειδικότητά τους εργαστήρια του τομέα επαγγελματικής κατάρτισης του Ε.Ι.Α.Α. Σελ. 298,10(α) Τεύχος ΙΒ-4-1 Σελ. 86  Άρθρ.2.-1.Οι Τ.Ε.Σ.Ε.Α. του Ε.Ι.Α.Α. είναι ημερήσιες, ανήκουν στη Δευτεροβάθμια Εκπαίδευση και λειτουργούν σύμφωνα με τις διατάξεις του Νόμ. 1566/1985, σε ότι αφορά τις Τεχνικές Επαγγελματικές Σχολές (Τ.Ε.Σ.) και την ειδική αγωγή. 2.Τα πτυχία τα χορηγούμενα στους αποφοίτους των Σχολών αυτών είναι ισότιμα με τα πτυχία των ΤεχνικώνΕπαγγελματικών Σχολών του Υπουργείου Εθνικής Παιδείας και Θρησκευμάτων και χορηγούνται από τις Σχολές αυτές.  Ο τύπος και το περιεχόμενο των πτυχίων είναι ίδια με αυτά των Τ.Ε.Σ. του Υπουργείου Εθνικής Παιδείας και Θρησκευμάτων, όπως ρυθμίζεται από τις διατάξεις του άρθρ. 86 παρ. 1 περιπτ. δ΄ του ανωτέρω νόμου. Διάρκεια Φοίτησης Άρθρ.3.-1.Η διάρκεια φοίτησης στις Τ.Ε.Σ.Ε.Α. του Ε.Ι.Α.Α., λόγω των ειδικών αναγκών των μαθητών είναι τριετής και κάθε διδακτικό έτος περιλαμβάνει τρία τρίμηνα.  2.Η έναρξη των μαθημάτων γίνεται την 2η εβδομάδα του Σεπτέμβρη για την Β.΄ και Γ΄ τάξη και την 1η εβδομάδα του Οκτώβρη για την Α΄ τάξη για την οποία οι δύο προηγούμενες εβδομάδες αφιερώνονται σε επαγγελματικό προσανατολισμό. Περιεχόμενο Εκπαίδευσης Άρθρ.4.-1.Οι Τ.Ε.Σ.Ε.Α. του Ε.Ι.Α.Α. έχουν τις παρακάτω ειδικότητες: α)Εργαλειομηχανών-Εφαρμοστών, β)Ηλεκτρικών οικιακών και βιομηχανικών συσκευών, γ)Ραδιοφωνίας-Τηλεόρασης, δ)Σχεδιαστών, ε)Οδοντοτεχνιτών, στ)Ωρολογοπιών, ζ)Γραφικών Τεχνών, η)Κοπτικής-Ραπτικής Ετοίμων Ενδυμάτων, θ)Υπαλ-λήλων χειριστών ηλεκτρονικού υπολογιστού και διατρητικών μηχανών, ι)Ορθοπεδικών μηχανημάτων και προθέσεων. 2.Σύμφωνα με τα άρθρ. 9 παρ. 9, β και 86 παρ. 1 του Νόμ. 1566/85 και μετά από πρόταση των Υπουργών Υγείας, Πρόνοιας και Κοινωνικών Ασφαλίσεων και Εθνικής Παιδείας και Θρησκευμάτων μπορούν να προστίθενται νέες ειδικότητες στις υπάρχουσες ή να ιδρύονται Τ.Ε.Σ.Ε.Α. που θα ανήκουν στο Ε.Ι.Α.Α. και να καθορίζονται τα ειδικά ωρολόγια και αναλυτικά προγράμματα εργαστηριακών ασκήσεων, ύστερα από εισήγηση του Δ.Σ. του Ε.Ι.Α.Α. Επαγγελματικά δικαιώματα αποφοίτων Άρθρ.5.-Τα επαγγελματικά δικαιώματα των αποφοίτων των Τ.Ε.Σ.Ε.Α. του Ε.Ι.Α.Α. καθορίζονται σύμφωνα με τις διατάξεις της παρ. 1 του άρθρ. 64 του Νόμ. 1566/85. Διοίκηση των Τ.Ε.Σ.Ε.Α. του Ε.Ι.Α.Α. Άρθρ.6.-Για τα όργανα διοίκησης των Τ.Ε.Σ.Ε.Α. εφαρμόζονται ανάλογα οι διατάξεις που ισχύουν κάθε φορά, για τα όργανα διοίκησης των σχολείων της δευτεροβάθμιας εκπαίδευσης. Σχολικό Συμβούλιο Άρθρ.7.-1.Στις Τ.Ε.Σ.Ε.Α. του Ε.Ι.Α.Α. λειτουργεί σχολικό συμβούλιο που αποτελείται από το Σύλλογο των διδασκόντων, τα μέλη του Δ.Σ. του Συλλόγου Γονέων και Κηδεμόνων, από εκπρόσωπο της Τοπικής αυτοδιοίκησης που υπάγεται η σχολική μονάδα και τρεις εκπροσώπους της μαθητικής κοινότητας. 2.Έργα του σχολικού Συμβουλίου είναι η εξασφάλιση της ομαλής λειτουργίας του σχολείου, με κάθε πρόσφορο τρόπο, η καθιέρωση τρόπων αμοιβαίας επικοινωνίας διδασκόντων και οικογενειών των μαθητών, η σύνθεση εκπαίδευσης και παραγωγής, η υγιεινή των μαθητών και του σχολικού περιβάλλοντος καθώς και η αντιμετώπιση κάθε άλλου προβλήματος. (Αντί για τη σελ. 298,09) Σελ. 298,09(α) Τεύχος ΙΒ-4-1 Σελ. 85 Ειδική Αγωγή, Ειδική Επαγγελματική Εκπαίδευση των Αποκλινόντων Ατόμων 32.Γ.λ.19 3.Πρόεδρος του σχολικού Συμβουλίου είναι ο Δ/ντής της σχολικής μονάδας. Το σχολικό Συμβούλιο λειτουργεί νόμιμα με όσα μέλη του είναι παρόντα.  Οργάνωση της μαθητικής ζωής Άρθρ.8.-Η Οργάνωση και λειτουργία των σχολικών συνεταιρισμών των Τ.Ε.Σ.Ε.Α. καθορίζεται σύμφωνα με τις διατάξεις των άρθρ. 46 παρ. 3 και 86 παρ. 5 του Νόμ. 1566/85  Εκπαιδευτικό Προσωπικό των Τ.Ε.Σ.Ε.Α. του Ε.Ι.Α.Α.